परिवहन अधिकारियों का कहना है कि टकाटा के एयरबैग में भरा रासायनिक तत्व अमोनियम नाइट्रेट अगर किसी ड्राइंग एजेंट के बिना है तो यह असुरक्षित होता है और इसी आधार पर उन्होंने बाजार में बिके लगभग 10 करोड़ टकाटा एयरबैग को वापस मंगाने का गत साल आदेश दिया था। टोयोटा का कहना है कि उसी आदेश की अनुपालना करते हुये इन वाहनों को वापस मंगाया जा रहा है। उसने बताया कि इन 29 लाख वाहनों में से 11 लाख 60 हजार ओशनिया क्षेत्र, पश्चिम एशिया में और लगभग साढे सात लाख वाहन जापान में बिके हैं। हालांकि, उत्तरी अमेरिका में बिके वाहनों को कंपनी ने वापस नहीं मंगाया है।